**Proces-verbal al verificării contestațiilor depuse de studenții Facultății de Istorie a Universității din București la rezultatele evaluării dosarelor de bursă de merit, respectiv de bursă socială**

încheiat azi, 11.10.2020, în urma ședinței desfășurate online.

Comisia de contestații, aprobată de Consiliul Facultății de Istorie în ședința din 29.10.2020, formată din membrii menționați mai jos, a analizat contestațiile depuse, împreună cu toate documentele aflate în dosarele studenților respectivi și a decis următoarele:

1. **Burdescu (Nedelea) Valentina** – se respinge în unanimitate contestația, deoarece în urma reevaluării lucrării de către membrii profesori ai comisiei de contestații nu s-a schimbat nota obținută inițial.
2. **Burlacu Alexandra Nicoleta** – se aprobă contestația în majoritate – dna prof. Solcan Sarolta s-a abținut din proprie inițiativă, iar d. Dănuț Vasile s-a abținut la observația președintelui comisiei că se află în conflict de interese – deoarece la recalcularea venitului pe membru de familie a rezultat suma de 827,35 lei, sub limita superioară rezultată din aplicarea plafonului de 35% pentru burse sociale din suma totală alocată pentru burse.
3. **Burlacu Andreea Mădălina** – se aprobă contestația în majoritate – dna prof. Solcan Sarolta s-a abținut din proprie inițiativă, iar d. Dănuț Vasile s-a abținut la observația președintelui comisiei că se află în conflict de interese – deoarece la recalcularea venitului pe membru de familie a rezultat suma de 827,35 lei, sub limita superioară rezultată din aplicarea plafonului de 35% pentru burse sociale din suma totală alocată pentru burse.
4. **Clăbescu Andreea Miruna** – se aprobă contestația în unanimitate, deoarece la recalcularea venitului pe membru de familie a rezultat suma de 878,22 lei, sub limita superioară rezultată din aplicarea plafonului de 35% pentru burse sociale din suma totală alocată pentru burse.
5. **Graur Alexandru** – se respinge contestația în majoritate – dna prof. Solcan Sarolta se abține – deoarece venitul pe membru de familie este superior limitei rezultate din aplicarea plafonului de 35% pentru burse sociale din suma totală alocată pentru burse.
6. **Marcu Anamaria Luisa** – se respinge contestația în unanimitate, deoarece venitul pe membru de familie este superior celor al studenților
7. **Pascal G. Andrei** – se respinge în unanimitate contestația, deoarece nu a depus documentația necesară în termenul prevăzut.
8. **Poleac Radu Emilian** – se respinge în unanimitate contestația, deoarece în urma reevaluării lucrării de către membrii profesori ai comisiei de contestații nu s-a schimbat nota obținută inițial.
9. **Vocheci Vlad Dragoș** – se respinge în unanimitate contestația, deoarece nu a depus documentația necesară în termenul prevăzut.

Comisia de contestații face următoarele recomandări conducerii Facultății:

1. Să se solicite conducerii Universității din București suplimentarea bugetului pentru burse astfel încât să fie acoperite sumele necesare pentru cei trei studenți ale căror contestații au fost acceptate, pentru a evita reclasificarea studenților, ale căror cereri inițiale au fost aprobate.
2. Opisul documentelor solicitate studenților publicat pe pagina de internet a facultății să fie corectat în concordanță cu Metodologia pentru acordarea burselor aprobată de conducerea Universității.
3. În cazul în care au fost eliminate în faza inițială de evaluare dosare pentru bursă socială din cauza absenței declarației notariale a părinților că nu au obținut alte venituri decât cele declarate, să fie reevaluate în consens cu metodologia de acordare a burselor, care solicită declarații notariale ale părinților care nu realizează niciun fel de venit.
4. Să se redacteze în anul următor modele de completare a cererilor pentru bursă, în special cu modul de calcul al veniturilor, pentru a evita erorile.

Conf. univ. dr. Marius Diaconescu, președinte

Prof. univ. dr. Șarola Solcan

Lector univ. dr. Daniela Zaharia

Lector univ. dr. Marian Coman

Adelina Tudor, reprezentant al studenților

Vasile Dănuț, reprezentant al studenților

Cercel Ștefania, delegată din partea Secretariatului